

**8. razred**

**NASVET STROKOVNJAKA**

**Prva ura**

|  |
| --- |
| Poglejmo v slovar (Fran.si), kaj pomenita besedi v današnjem naslovu.   1. [nasvèt](https://fran.si/133/sskj2-slovar-slovenskega-knjiznega-jezika-2/3666253/nasvet?View=1&Query=nasvet) -éta m (ȅ ẹ́)   ***kar pojasnjuje ali svetuje, kako naj kdo, zlasti v neprijetnem, neugodnem položaju, ravna, dela****:* poslušati, upoštevati, zanemarjati nasvete; prositi, vprašati za nasvet; naredil je po njegovem nasvetu; pomagati z nasveti; dober, prijateljski nasvet    1. [strokovnják](https://fran.si/133/sskj2-slovar-slovenskega-knjiznega-jezika-2/3703787/strokovnjak?View=1&Query=strokovnjak) -a m (á) ***kdor kako stroko (dobro) obvlada, se spozna nanjo****:* vprašati strokovnjaka za mnenje; kmetijski, pravni strokovnjak; delo vodijo priznani strokovnjaki; strokovnjak za jezikoslovje, za gospodarska vprašanja |



V svojem življenju dobivamo veliko nasvetov, vendar pri določenih vprašanjih najbolj cenimo **nasvet strokovnjaka**, torej osebe, ki se na določeno področje res spozna *(v času epidemije koronavirusa za nasvet, kako ravnati, pred kamero vabijo zdravnike, mikrobiologe, imunologe, epidemiologe …)*.

|  |
| --- |
| Potrebuješ **vijolični samostojni delovni zvezek (Slovenščina v oblaku 8, Beremo, pišemo, govorimo in poslušamo)**.   * **SDZ na spletu**: <https://www.irokusplus.si/vsebine/irp-svo8__002/index.html> - tu lahko poslušaš tudi posnetke; * <https://folio.rokus-klett.si/?credit=Oblak8SDZ3&pages=32-33>) |

* **Preberi besedilo na str. 32, nato pa reši 1.—4. nalogo.**
* **V zvezek (za jezik) zapiši, kaj je NASVET STROKOVNJAKA (ob modrem besedilu, str. 35).**

**Druga ura**

**Poimenovanja strok in strokovnjakov**

* **Tokrat so na vrsti naslednje naloge: samostojni delovni zvezek, str. 35—36 (naloge 5—11).**
* **Najprej reši, kar znaš, nato pa si pomagaj s spletnim slovarjem Fran.si.**

**Tretja ura**

* **Samostojni delovni zvezek, str. 37, naloga 12**

Poslušaj nasveta in si ob poslušanju zapiši ključne besede oz. bistvene podatke. Poslušaš lahko s klikom na naslednjo povezavo:

<https://www.irokusplus.si/vsebine/irp-svo8__002/index.html>

* **Tvorimo besedilo: str. 37, nal. 14:** Strokovnjaku napiši pismo, v katerem ga prosiš za nasvet.

Pismo naj bo dolgo 8—10 povedi.

Iz nagovora naj bo jasno, kateremu strokovnjaku pišeš.

Pojasni svojo težavo in jasno zastavi vprašanje. Pozoren bodi na jezikovno pravilnost.

**Pismo pošlji svoji učiteljici oz. pripni v Xooltime.**